Asiwel n tmacahut d yiwen n wansay uɣer teqqen tmetti taqbaylit ṭṭirat d teflest n yimdanen, ɣas mxallafen deg temnaḍt ɣer tayeḍ, llan wid i d-yeqqaren ɣef win ara d yessiwlen tamacahut deg wass: ad iɛuẓeg neɣ ad yedderɣel, neɣ ad ttɛeddin fell-as izaylalen neɣ ad d-yesɛu ifɣulen, rnu ɣer waya ma nmuqel ɣer liḥala n tmetti tamensayt ad d-naf tefka azal i wawal, seɛɛun tignatin ideg i d-tettnejmaɛ twacult, ttfarasen-tt d tagnit ideg d-ḥekkun timucuha.